Hiiumaa kohalik Kala-Leader tegevusgrupp MTÜ Hiiukala lisas 2022. aasta   
rakenduskavasse koostööprojekti kohaliku kala pakkumiseks Hiiumaa   
koolides ja lasteaedades. Väikestviisi oleme sellega ka varasemalt   
algust teinud korraldades 2020. aastal lasteaedades ja koolides   
tuulehaugi päeva kevadel ja lestapäeva sügisel, kus siis kõigis   
huvitatud haridusasutustes pakuti ühel ja samal päeval kalatoitu. Hiiu   
Lehe kajastus   
<http://www.hiiuleht.ee/2020/10/kooli-ja-lasteaialapsed-soid-lesta/> .   
Tookordsed sutsakad olid meil käimasolevate koostööprojektide jääkidest,   
mis võimaldasid seda teha.  
  
Uue kooli- ja lasteaiatoidule pühendatud projektiga tahaksime teha   
sarnast asja põhjalikumalt. Ideaalis võiks see kesta terve õppeaasta,   
mis võimaldaks projekti lõpetada meie finantsperioodi lõpuks 30. juunil   
2023. aastal. Praktikas saaksid osalevad õppeasutused tasuta tooraine,   
mille varasemalt on laiali vedanud Coop Hiiumaa kaubaauto. Huvi korral   
saab lisada projekti ka töötubasid kokkadele ja miks mitte ka lastele.   
Meie poolt oleks tooraineks muidugi kala. Soovitavalt iga kuu üks   
kalapäev erineva kohaliku kalaga. Koostöökogu huvi võiks olla kohaliku   
põllumajandustoodangu tutvustamine alustades köögiviljast-lihast   
lõpetades marjade ja teraviljatoodetega. Projekti valla poolt   
koordineeriks tervise edenduse spetsialist Marina Martinson, kellega meil   
oli kalapäevade tegemisel väga hea koostöö. P

Projekti nimi: "Kohalik toit Hiiumaa haridusasutustes", et hoida nimi võimalikult lühikese ja konkreetsena  
  
Koostööprojekti jaoks on vajalik kaasata teist LEADER-põhimõttel   
tegutsevat gruppi, kes siis kumbki teeb oma tegevusi oma eelarve piires.   
Eelarvete proportsioonid piiratud ei ole, teenima peaksid nad ühte   
eesmärki. Meie eelarve on suurusjärgus 10 000 eurot. Teie huvi ja   
võimaluste korral võime teemat edasi arutada.

Lugupidamisega,  
  
Tuuli Tammla  
MTÜ Hiiukala